《偈颂九十三首》
宋代·释梵琮

求道如求雨，乾枯日夜愁。
忽然风雨至，万壑尽争流。
直得天下万物沾润，三井龙王出头。
云南如劈箭，云北似倾湫。
激石怒雷吼，翻空雪浪浮。
忽然风雨息，平地一时休。
衲僧家，骑个水牯牛。
多快活页纸，百无忧。
健即行，困即歇。
布袋头，亲解结。
钉打钉，铁打铁。
寒道寒，热道热。
此是诸佛心宗，亦名单提妙诀。
七峰峰顶滑如苔，寒山拾得相拖拽。

作者简介：释梵琮，号率庵。宁宗嘉定十二年（一二一九）住庆元府仗锡山延胜禅院。理宗绍定元年（一二二八）住南康军云居山真如禅院。为南岳下十七世，佛照德光禅师法嗣。有了见编《云居率庵和尚语录》一卷，收入《续藏经》。事见《语录》。　释梵琮诗，以辑自《语录》者及《语录》中单编的诗合编为一卷，辑自他书者附于卷末。